CELEX: 31994R0035
Language: el
Date: 1994-01-07 00:00:00
Title: Κανονισμός (ΕΚ) αριθ. 35/94 της Επιτροπής της 7ης Ιανουαρίου 1994 για την έκδοση πιστοποιητικών εισαγωγής για τις κονσέρβες ορισμένω ειδών τόνου και σκομβροειδών καταγωγής ορισμένων τρίτων χωρών

Avis juridique important

|

31994R0035

Κανονισμός (ΕΚ) αριθ. 35/94 της Επιτροπής της 7ης Ιανουαρίου 1994 για την έκδοση πιστοποιητικών εισαγωγής για τις κονσέρβες ορισμένω ειδών τόνου και σκομβροειδών καταγωγής ορισμένων τρίτων χωρών  

Επίσημη Εφημερίδα αριθ. L 006 της 08/01/1994 σ. 0022 - 0022 Φινλανδική ειδική έκδοση: Κεφάλαιο 4 τόμος 6 σ. 0003  Σουηδική ειδική έκδοση: Κεφάλαιο 4 τόμος 6 σ. 0003 

ΚΑΝΟΝΙΣΜΟΣ (ΕΚ) αριθ. 35/94 ΤΗΣ ΕΠΙΤΡΟΠΗΣ της 7ης Ιανουαρίου 1994 για την έκδοση πιστοποιητικών εισαγωγής για τις κονσέρβες ορισμένω ειδών τόνου και σκομβροειδών καταγωγής ορισμένων τρίτων χωρώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των αλιευτικών προϊόντων και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2),  τον κανονισμό (ΕΟΚ) αριθ. 3900/92 της Επιτροπής της 23ης Δεκεμβρίου 1992 για τη θέσπιση ειδικών λεπτομερειών εφαρμογής του κοινοτικού καθεστώτος εισαγωγής κονσερβών ορισμένων ειδών τόνου, παλαμίδας και σαρδέλας και για τον καθορισμό των ποσοτήτων των εν  λόγω προϊόντων που επιτρέπεται να εισαχθούν το 1993 (3), όπως τροποποιήθηκε τελευταία από τον κανονισμό (ΕΚ) αριθ. 3602/93 (4), και ιδίως το άρθρο 4 παράγραφος 6,  Εκτιμώντας:  ότι το άρθρο 3 παράγραφος 1 του κανονισμού (ΕΟΚ) αριθ. 3900/92 κατένειμε 17 099 τόνους από τη συνολική ποσότητα των 113 990 τόνων στους υπάρχοντες εισαγωγείς- ότι το άρθρο 4 παράγραφος 2 του εν λόγω κανονισμού προβλέπει ότι, εάν οι ποσότητες για τις  οποίες έχουν ζητηθεί πιστοποιητικά εισαγωγής υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης των ζητούμενων ποσοτήτων- ότι, για τους υπάρχοντες εισαγωγείς, οι αιτούμενες ποσότητες στις 3 και 4 Ιανουαρίου 1994 υπερβαίνουν τις διαθέσιμες ποσότητες- ότι πρέπει, συνεπώς, να καθοριστεί σε ποιο βαθμό μπορούν να εκδίδονται τα πιστοποιητικά εισαγωγής- ότι οι ποσότητες για τις οποίες εκδόθηκαν πιστοποιητικά εισαγωγής προσεγγίζουν την ποσότητα 17 099 τόννων- ότι πρέπει να ανασταλεί, συνεπώς, η έκδοση αυτών των πιστοποιητικών για τους εισαγωγείς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα πιστοποιητικά εισαγωγής που έχουν ζητηθεί με βάση το άρθρο 3 παράγραφος 1 στοιχείο β) του κανονισμού (ΕΟΚ) αριθ. 3900/92, στις 3 και 4 Ιανουαρίου 1994, και διαβιβάστηκαν στην Επιτροπή στις 5 Ιανουαρίου 1994, για τις κονσέρβες τόνου του  είδους thunnus, κοινής παλαμίδας ή τόνου ραβδωτού (Euthynnus pelamis) και άλλων ειδών του είδους Euthynnus, που υπάγονται στους κωδικούς ΣΟ ex 1604 14 11, ex 1604 14 19, ex 1604 19 30 και ex 1604 20 70, καταγωγής τρίτων χωρών που αναφέρονται στο άρθρο 1  παράγραφος 1 του εν λόγω κανονισμού, εκδίδονται μέχρι ποσοστού 2,98 % της αιτούμενης ποσότητας.  Για τα προϊόντα που αναφέρονται στο πρώτο εδάφιο, η έκδοση των πιστοποιητικών εισαγωγής αναστέλλεται για τις αιτήσεις που υποβλήθηκαν με βάση το άρθρο 3 παράγραφος 1 στοιχείο β) του κανονισμού (ΕΟΚ) αριθ. 3900/92, από τις 5 Ιανουαρίου 1994.   Άρθρο 2  Ο παρών κανονισμός αρχίζει να ισχύει στις 10 Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιανουαρίου 1994.  Για την Επιτροπή Karel VAN MIERT Μέλος της Επιτροπής  (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 172 της 15. 7. 1993, σ. 1.  (3) ΕΕ αριθ. L 392 της 31. 12. 1992, σ. 26.  (4) ΕΕ αριθ. L 330 της 30. 12. 1993, σ. 25.